เมื่อเวลา 07.00 น.วันที่ 18 ตุลาคม พล.ท.สำเริง ศิวาดำรงค์ แม่ทัพภาคที่ 3 ในฐานะผอ.ศูนย์บรรเทาสาธารณภัย กองทัพภาคที่ 3 ผู้ว่าฯพิษณุโลก เดินทางไปตรวจเยี่ยมประชาชน 168 ครัวเรือน ในหมู่บ้านศิวาภรณ์โครงการ 2-3 ในพื้นที่หมู่ 3 ต.อรัญญิกอ.เมืองที่ถูกน้ำท่วมขังในหมู่บ้านสูงกว่า 50 เซนติเมตรนานถึง 10 วัน โดยได้ให้พ.ท.นพดล วัชรจิตรบวรผบ.กองพันทหารม้าที่ 9 ส่งกำลังทหารเข้ามาช่วยเหลือชาวหมู่บ้านศิวาภรณ์ตั้งแต่น้ำท่วมวันแรกนายสุทธิพงษ์ ชีพธำรง นายก อบต.อรัญญิก กล่าวว่า น้ำจากแม่น้ำวังทองได้เอ่อล้นคลองโคกช้าง และข้ามเข้ามาท่วมขังในหมู่บ้านศิวาภรณ์ตั้งแต่วันที่ 8 ตุลาคม ระดับน้ำช่วงแรกสูงถึง 1 เมตร ประชาชนลำบากมาก เพราะไม่สามารถสัญจรเข้าออกหมู่บ้านได้ ยังดีที่ได้ทหารจากกองพันทหารม้าที่ 9 เข้ามาช่วยตั้งแต่วันแรกที่ประสบภัย นำรถทหารมาขนคนเข้าออกหมู่บ้าน สร้างสะพานไม้ให้ประชาชนสัญจร และช่วยสูบน้ำออก แต่สถานการณ์ก็ยังไม่ดีขึ้น เนื่องจากขณะนี้น้ำที่ท่วมขังเริ่มเน่า ส่งกลิ่นเหม็น และประชาชนที่อาศัยอยู่ขับถ่ายลำบากเพราะราดส้วมไม่ลงนางเตือนใจ คุณประดิษฐ์ บ้านเลขที่ 111/68 กล่าวว่า อยากให้ช่วยระบายน้ำออกให้เร็วที่สุด เพราะ 10 วันที่ผ่านมา ประชาชนหลายร้อยคนในหมู่บ้านศิวาภรณ์ต้องทนทุกข์กับน้ำท่วมขังและเริ่มเน่าเหม็น และขอขอบคุณทหารที่เข้ามาช่วยเหลือและอยู่กับประชาชนตลอดเวลา
พล.ท.สําเริง ศิวาดํารงค์ แม่ทัพภาคที่ 3 ได้ส่งกําลังทหารเข้ามาช่วยเหลือชาวหมู่บ้านศิวาภรณ์นานถึงกี่วัน 
10 วัน